Թերի Հետչեր

Թերի Լինն Հետչեր (անգլ.՝ Teri Lynn Hatcher, դեկտեմբերի 8, 1964(1964-12-08), Պալո Ալտո, Կալիֆոռնիա), ամերիկացի դերասան և գրող, առավել հայտնի է Սյուզան Մայերի դերում «Հուսահատ տնային տնտեսուհիները» (2004-2012) սերիալում, որի համար 2005 թվականին ստացել է «Ոսկե գլոբուս» մրցանակը և «Լոիս և Կլարկ. Սուպերմենի նոր արկածները(1993-1997)» սերիալում նամինացվել է Էմմի և Լոիս Լեյն անվանումներով։


== Կյանք ==
Թերի Լինն Հետչերը ծնվել է 1964 թվականի դեկտեմբերի 8-ին Կալիֆոռնիայի նահանգի Պալո-Ալթո քաղաքում, իսկ մանկությունն անցկացրել է հարևան Սաննիվեյլ քաղաքում։ Ընտանիքում միակ երեխան էր։ Նրա հայրը միջուկային ֆիզիկոս էր, իսկ մայրը՝ ծրագրավորող։ Մանուկ հասակում գրավում էր իր պարերով և հոր հետ գնում էր ձկնորսության։ Դպրոցում եղել է հայտնի կազմակերպիչ։ Դպրոցն ավարտելուց հետո նա անմիջապես Սան-Ֆրանցիսկոյում ընդունվել է Ամերիկյան Կոնսերվատորիա, իսկ դրան զուգահեռ նա քոլեջում սովորել է մաթեմատիկա։


== Կարիերա ==
Հետչերը սկսել է իր կարիերան հեռուստատեսությունում երկրորդական դերերով այնպիսի սերիալներով, ինչպիսիք են «Սիրո նավակ», «Գաղտնի գործակալ Մակհայվերը»։ Նա շարունակել է նկարահանվել «Աստղային ճանապարհ. Գալիք սերունդ», «Լոս Անջելեսի օրենքը]]», «Քվանտային թռիչք (հեռուստասերիալ)», «Մյորֆի Բրաուն» սերիալներում, իսկ 1989 թվականին առաջին անգամ նկարահանվել է «Մեծ նկար» ֆիլմում։ Ավելի ուշ կատարելով երկրորդական դերեր՝ նկարահանվել է «Տանգոն և Քեշը», «Օճառի փրփուր» և «Բացեիբաց խոսակցություն» ֆիլմերում։
Հետչերը հասել է լայն ճանաչման՝ «Լոիս և Կլարկ. Գերմարդու նոր արկածները(1993-1997)» կատակերգական սերիալում Լոիս Լեյն դերով։ Այնուհետև նա հանդես է եկել նշանավոր դերերով «Երկու օր հովտում» (1996), «Երկնքի գերիները» (1996) ֆիլմերում և հավանաբար իր ամենահայտնի դերով Ջեյմս Բոնդի «Վաղը երբեք չի մահանում» (1997) ֆիլմում։ Այնուհետև 1996 թվականին մասնակցել է Saturday Night Live շոուին։ Հաջորդող տարիներին նրա գործունեությունը անկում ապրեց, իսկ դերասանուհին հիմնականում նկարահանվում էր քիչ հաջողություններ ունեցող նախագծերում։ Նա նաև 2001 թվականին նկարահանվել է «Լրտեսների երեխաները» ֆիլմում։
2004 թվականին Հետչերը «Հուսահատ տնային տնտեսուհիները» սերիալում ստացել է գլխավոր դերերից մեկը։ Սերիալը հեռուստատեսության պատմության մեջ դարձավ ամենամեծ հիթը, իսկ Հետչերը կրկին վերադարձրեց իր համբավը։ Նա արժանացել է «Ոսկե գլոբուս» մրցանակին՝ լավագույն կանացի դերի համար և ԱՄՆ-ի կինոդերասան Գալսիի մրցանակին՝ կատակերգական ֆիլմերում լավագույն կանացի դեր կատարելու համար, ինչպես նաև «Էմմի» մրցանակին՝ 2005 թվականին կատակերգական հեռուստասերիալում լավագույն կանացի դերի համար։ Սերիալը եթերում շարունակվել է 2004-2012 թվականներին՝ 8 եթերաշրջանով։


== Անձնական կյանք ==
1985-1988 թվականներին Հետչերը հանդիպում էր մի դերասանի՝ Ռիչարդ Դին Անդերսոնի հետ, ում հետ խաղում էր «Գաղտնի գործակալ Մակհայվերը» սերիալում։ Սակայն նրանք բաժանվեցին։ Շուտով նա ամուսնացավ Մարկուս Լիտխոլդի հետ, ումից բաժանվեց 1989 թվականին։ Դրանից հետո դերասանուհին երկար ժամանակ մնաց միայնակ։
1994 թվականի մայիսի 27-ին Թերի Հետչերը ամուսնացավ դերասան Ջոն Թեննիի հետ։ Երեք տարի հետո նա ունեցավ աղջիկ և անվանեց նրան Էմերսոն Ռոուզ Թեննի։ Սակայն այս ամուսնությունն էլ երջանիկ չէր։ 2002 թվականի ձմռանը Թերին իմացավ Սաննիվեյլ քաղաքում դեռահաս աղջկա ինքնասպանության մասին։ Նա CNN հեռուստաալիքի ուղիղ եթերով բացահայտ հայտարարեց, որ աղջկա սպանության մեջ կասկածում է Ռիչարդ Հեյս Սթոունին։ Սթոունը Հետչերին ծաղրելու նպատակով ամուսնացավ նրա մորաքրոջ հետ։ Թերին այլևս չէր կարողանում լռել իր վնասվածքի մասին, որը հասցվել էր նրան վաղ մանուկ հասակում։ Ջոնը, ցնցված անձնական գաղտնիքից, որի մասին նա մինչ այդ չգիտեր, չկարողացավ հաղթահարել զգացմունքները և հեռացավ Թերիից:. Նրանք բաժանվեցին 2003 թվականի մարտին։
2006 թվականի ապրիլին Թերի Հետչերը թողարկեց իր առաջին ինքնակենսագրական «Այրվող կենացը և կյանքի փիլիսոփայությունը» գիրքը (Burnt Toast: and Other Philosophies of Life) :


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Աղբյուրներ ==
Тери Хэтчер Internet Movie Database կայքում